《婺州试院后有宋皇子魏王节度使碑院故节度使第》
清代·顾于观

立傍残阳看古碑，双松殿角隐蛟螭。河山一去成千古，笙鹤重来是几时。

复道云深迷客屐，丛篁春尽老孙枝。浮图空外闻铃语，琐院庭闲月上迟。

作者简介：清江苏兴化人，字万峰，号澥陆。精书法，与李、郑燮友善。屡试不中，刻意为诗，所作不落窠臼。有《澥陆诗钞》。